ร้านกาแฟที่น่าจะเพิ่งเปิดไม่นานใน market village ตั้งอยู่ชั้น 2 หน้า homepro ติดกับร้าน lovetoast ล่ะ แต่งเรียบๆ ไม่หวือหวา แต่ก้อดูน่านั่งพอสมควร ร้านนี้เป็นอีกร้านที่ใช้กาแฟดอยช้างชง ตามสมัยนิยม ด้วยเป็นร้านเปิดใหม่ ทางร้านเลยมีโปรโมชั่น ซื้อกาแฟ 1 แก้ว แถม fried stick 1 ชุด ราคาจำไม่ได้ว่าเท่าไหร่ ไอ้เราก้อเห็นๆ แต่รูปไม่คุ้นตา นึกว่าเฟรนช์ฟราย เลยถูกดึงดูดให้เข้าไปจับจองกาแฟมา 1แก้ว เป็น espresso เย็น ซึ่งถึงแม้จะเป็นกาแฟจากดอยไหนๆก็ตาม แต่สุดท้ายส่วนหลักๆก็ขึ้นอยู่กับฝีมือล่ะนะ และเท่าที่ชิม แก้วนี้ รสชาติปานกลาง ไม่เข้มนัก ถ้าจำไม่ผิดราคาน่าจะ 70-80 บาท ถือว่าสูงอยู่ในรสชาตินี้ แต่ก้อพอเข้าใจว่าอยู่ในทำเลอย่างนี้ล่ะนะ ส่วน friedstick พอมาจริงๆ เลยถึงบางอ้อ มันคือปาท่องโก๋นี่เอง เอาไปอบในเตามามั้ง เพราะให้รออยู่หลายนาที ให้มาชิ้นครึ่ง ไม่รู้ราคาเท่าไหร่ แต่กัดได้ครึ่งชิ้นเลิกกินเพราะมันทั้งเหนียว ทั้งเย็น ไม่กรอบ นุ่ม เหมือนที่ซื้อที่เค้าทอดมาเลย สรุปโดยรวมๆ ร้านเงียบ สงบ นั่งได้สบาย แต่กาแฟรสชาติธรรมดา ไม่โดดเด่น ส่วนเจ้าปาท่องโก๋ นี่ไม่ต้องแถมมาให้ แล้วไปลดราคากาแฟลงหน่อยน่าจะดีกว่านะ